[image: Obrázok, na ktorom je text, písmo, symbol, snímka obrazovky]
Príloha č. 2 –  Okruh otázok k PTK
Názov predmetu zákazky: SLA pre Modul OOTS (SK)

1. Považuje účastník PTK dokument s označením „Príloha č. 3 – Návrh opisu predmetu zákazky“, ktorý poskytol verejný obstarávateľ, za dostatočný, určitý a zrozumiteľný z pohľadu jednoznačného definovania predmetu zákazky, t. j. rozsahu služieb SLA pre Modul OOTS (SK) a zabezpečenia čestnej hospodárskej súťaže, ktorý bude umožňovať predloženie kvalifikovanej ponuky?

Ak nie, prosím, uveďte dôvody a konkrétne návrhy na doplnenie opisu predmetu zákazky, resp. identifikovanie prekážok, pre ktoré na základe poskytnutého opisu nie je možné predložiť kvalifikovanú ponuku. 

2. Považuje účastník PTK z hľadiska realizácie predmetu zákazky niektorú časť plnenia predmetu zákazky za rizikovú hlavne vo vzťahu k rozsahu a kvalite požadovaných služieb a zadefinovaných požiadaviek?

Ak áno, prosím detailnejšie uveďte riziká, ktoré vnímate z pohľadu účastníka PTK a v budúcnosti potenciálneho úspešného uchádzača.

3. Vedel by účastník PTK plniť (poskytnúť) predmet zákazky sám, alebo by musel/preferoval využitie subdodávateľov?

Ak by bolo potrebné využiť subdodávateľov, prosím špecifikujte predpokladaný rozsah činností a ich percentuálny podiel.

4. Aké iné informácie nad rámec poskytnutých dokumentov potrebuje účastník PTK vedieť a poznať pre predloženie kvalifikovanej cenovej ponuky za predmet zákazky?

5. Považuje účastník PTK lehotu 30 dní od nadobudnutia účinnosti zmluvy na zabezpečenie služieb SLA na prevzatie softvérového diela od aktuálneho dodávateľa za primeranú?

Ak nie, akú lehotu prevzatia považuje účastník PTK vzhľadom na rozsah predmetu zákazky za primeranú?

6. V súvislosti s požiadavkami UI/UX na vzhľad softvéru z pohľadu koncového používateľa – bude možné považovať drobné úpravy UX/UI (textácie, logá a iné prvky na existujúcich obrazovkách) za paušálne náklady za predpokladu, že by tieto frontendové zmeny nemali  žiadny dopad na funkcionalitu backendu prevádzkovaného systému?

7. Uveďte významné plnenia na rovnaký alebo obdobný predmet zákazky, t. j. poskytovanie SLA služieb za posledné 3 roky spolu s priemerným časom, ktorý bol potrebný na kompletné prevzatie diela nasadeného v prevádzke od predchádzajúceho dodávateľa.

8. Je podľa Vášho názoru možné naplniť základné požiadavky vyplývajúce zo všeobecne záväzných právnych predpisov, predovšetkým zákona č. 69/2018 Z. z., č. 95/2019 Z. z., vyhlášky č. 179/2020 Z. z., vyhlášky č. 227/2025 Z. z., a zákona č. 367/2024 Z. z. a ďalšej súvisiacej legislatívy pre tento projekt?

Ak identifikujete obmedzenia alebo riziká pri implementácii, uveďte ich a navrhnite možné riešenie.

9. Ak by úroveň podpory L1 zabezpečoval verejný obstarávateľ (objednávateľ) svojpomocne, aký dopad by malo nezahrnutie L1 podpory do zmluvného vzťahu na cenu za SLA? 
Uveďte prosím orientačný dopad na cenu alebo percentuálny podiel L1 podpory na celkovej cene SLA (poskytovateľ služieb by zabezpečoval úroveň  L2 + L3).
10. Považuje účastník PTK požiadavky na SLA parametre za štandardné (bežné pre iné obdobné projekty) a realizovateľné?


11. Z hľadiska ekonomickej efektívnosti a stability tímu, ktorý z definovaných variantov (A, B, C a D), ktoré sú uvedené v Prílohe č. 5, považuje účastník PTK za najvýhodnejší a za najmenej výhodný pre účastníka PTK v prípade, že by uspel ako poskytovateľ SLA vo verejnom obstarávaní?

V prípade individuálne naceňovaných úrovní prevádzkovej podpory (variant A a C), existuje pre účastníka PTK kombinácia, o ktorú by sa pri vyhlásení verejného obstarávania neuchádzal? Ak áno, prosím uveďte túto kombináciu. 

12. Je možné z pohľadu účastníka PTK akceptovať sankčný mechanizmus uvedený v kapitole 4.3 prílohy č. 3 Návrh opisu predmetu zákazky pri nedodržaní dostupnosti služieb a reakčných časov pre incidenty?

Ak nie, prosím uveďte dôvody.

13. Považuje účastník PTK rozsah 600 človekodní  pre varianty A a B a 1000 človekodní pre varianty C a D pre nad paušálne služby ako primeraný?

Ak nie, prosím uveďte dôvody a z vášho pohľadu optimálny rozsah človekodní/rok pre projekt.

14. Považuje účastník PTK rozsah požiadaviek (odborná prax, certifikáty) na kľúčových odborníkov uvedený v Prílohe č. 4 – Podmienky účasti za adekvátny pre tento projekt?

15. Po zvážení všetkých okolností, mala by Vaša spoločnosť záujem zúčastniť sa súťaže?

Ak nie, môžete uviesť dôvod?

